Diari Oficial de la Generalitat Valenciana


Sumari del DOGV 5765, del 19-05-2008 (2008/6008)

Notificació de laude arbitral a Mármoles La Bernarda, SL. Expedient número 007/08-A.
------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6008


Data del document
:   07-05-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació de laude arbitral a Mármoles La Bernarda, SL. Expedient número 007/08-A. [2008/6008]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Mármoles La Bernarda, SL, amb domicili a Rojales que s'ha dictat laude en l'expedient 007/08-A com a conseqüència del procediment que s'ha seguit en este i que no ha pogut ser comunicat per absència, ignorat parador, caducat o refusat.  
El text és el següent:  
«Alacant, 28 de febrer de 2008. A les 10.30 hores han constituït la Junta Arbitral del Transport d'Alacant, en la seu de l'avinguda d'Aguilera, 1, els membres esmentats al marge, a fi de dictar laude arbitral sobre la controvèrsia plantejada en l'expedient 007/08-A, promogut per Francisco Vicente Vidal amb domicili a Monforte contra Mármoles La Bernarda, SL, amb domicili a Rojales en relació amb la reclamació següent: impagament de ports de servici de transport realitzat el 12.10.2006 entre Verona (Itàlia) i Rojales (Espanya) en la modalitat de ports que cal pagar a destinació per valor de 2.320,00 € (dos mil tres-cents vint euros) inclòs l'IVA. Dóna començament la vista oral i intervenen alternativament ambdós parts en litigi, i efectuen les al·legacions següents: el reclamant Francisco Vicente Vidal, degudament acreditat, ratifica la seua demanda i manifesta al mateix temps que la reclamada es nega a abonar el preu del transport per entendre, esta última, que el transport es va concertar a ports pagats. Així mateix, confirma que l'encàrrec del transport li va ser fet pel comercial o representant de l'expedidor propietari de la màquina transportada, i aporta amb la demanda la factura de la mercaderia esmentada. A continuació, Vicente Belda Alemañ, també degudament acreditat, en representació de la reclamada Mármoles La Bernarda, SL, manifesta que el transport es va formalitzar a ports pagats, i fa saber que l'expressió franco que arreplega la factura de la mercaderia transportada i que presenta amb la demanda l'actora és la forma italiana de pagat; que la seua representada no va contractar el transport objecte de litigi. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals del Transport. Admeses pel col·legi arbitral a instàncies de les parts les proves documentals presentades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: desestimar la demanda interposada per Francisco Vicente Vidal contra Mármoles La Bernarda per considerar que de la documentació aportada per les parts pot deduir-se que la modalitat davall la qual es va realitzar el transport va ser la de ports pagats i s'ha d'acceptar per tant l'excepció plantejada per la reclamada de falta de legitimació passiva.   
Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels dos mesos següents a la notificació, o d'aclariment, dins dels deu dies següents al de l'expressada notificació.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes.  
La qual cosa per a constància, arxivament i trasllat a les parts firmen els membres de la Junta en el lloc i la data indicats.»  
Alacant, 7 de maig de 2008.- El president de la Junta Arbitral del Transport: Manuel J. Gálvez Acero.